কে ফর কিশোর
কে ফর কিশোর (ইংরেজি: K for Kishore) হলো একটি ভারতীয় সঙ্গীত প্রতিযোগিতামূলক আপাতবাস্তব টেলিভিশন অনুষ্ঠান, যেটি সনি এন্টারটেইনমেন্ট টেলিভিশনে ২১ ডিসেম্বর ২০০৭ থেকে ৪ মে ২০০৮ পর্যন্ত সম্প্রচারিত হয়েছিল। এই আপাতবাস্তব অনুষ্ঠানের অন্তিম পর্ব (গ্র‍্যান্ড ফিনালে) ছিল ৪ ঘণ্টার। ১২ জন পেশাদার ও সংগীত সম্পর্কে ভালো জ্ঞান রাখা প্রতিযোগীদের মধ্যে কে হুবহু কিশোর কুমারের মতো গান গাইতে সক্ষম তা নির্ধারণ করার জন্য এই প্রতিযোগিতামূলক অনুষ্ঠানটির আয়োজন করা হয়েছিল। অনুষ্ঠানটিতে জনপ্রিয় বিচারক এবং সঙ্গীত পরিচালকরা উপস্থিত ছিলেন। অনুষ্ঠানটিতে বিচারক এবং স্টুডিওতে উপস্থিত দর্শকদের ভোটের মাধ্যমে বেছে নেওয়া হয়েছিল যে কে প্রায় হুবহু কিশোর কুমারের মতো গান গাইতে পারে।